**ELŐZETES HATÁSVIZSGÁLAT**

**a sportról szóló 6/2002. (III.28.) önkormányzati rendelet módosításáról**

**szóló önkormányzati rendelethez**

**1. Társadalmi hatások**

A rendeletnek társadalmi hatásai nincsenek.

**2. Gazdasági, költségvetési hatások**

A rendeletnek gazdasági, költségvetési hatásai nincsenek.

**3. Környezeti következmények**

A rendeletnek környezetre gyakorolt hatásai nincsenek.

**4. Egészségügyi következmények**

A rendeletnek egészségügyi következményei nincsenek.

**5. Adminisztratív terheket befolyásoló hatások**

A rendelet az adminisztratív terheket nem befolyásolja.

**6. A jogszabály megalkotásának szükségessége, a jogalkotás elmaradásának várható következményei**

2019. április 2. napján hatályba lépett Szombathely Megyei Jogú Város Önkormányzata Közgyűlésének az önkormányzat 2019. évi költségvetéséről szóló 5/2019. (IV.1.) önkormányzati rendelete, amelynek 11. § (5) bekezdés m) pontja rögzíti, hogy a sportszervezetek támogatása kiadási előirányzat felhasználásáról kizárólag a Közgyűlés jogosult dönteni. A sportról szóló önkormányzati rendelet módosítása azért szükséges, mert jelenleg a rendelet egyes rendelkezései a sport ügyeket ellátó bizottság hatáskörébe utalnak sportszervezetek támogatásával kapcsolatos döntési jogokat, és ez ellentétes a költségvetési rendelet előbbi rendelkezésével. A Magyarország helyi önkormányzatairól szóló 2011. évi CLXXXIX. törvény 41. § (4) bekezdése értelmében a képviselő-testület a polgármesterre, a bizottságára, a részönkormányzat testületére, a jegyzőre, a társulására átruházott hatásköreit visszavonhatja. Amennyiben a rendelet megalkotása elmarad, úgy a képviselő-testület előbbi rendelkezésben foglalt jogosítványa csorbul, az egyes hatáskörök a sportról szóló 6/2002. (III.28.) önkormányzati rendelet alapján a bizottság hatáskörében maradnak, így a két rendelet nem kerül összhangba.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**